የግል ትምህርት ቤቶች ቴክኖሎጂን በመጠቀም ተማሪዎችን እንዲያግዙና የክፍያ ሁኔታን ከወላጆች ጋር ተመካክረው እንዲወስኑ የትምህርት ሚኒስቴር አሳሰበ፡፡
ባሕር ዳር፡ ሚያዝያ 12/2012 ዓ.ም (አብመድ) የኢፌዴሪ ትምህርት ሚኒስቴር በኮሮና ወረርሽኝ ስጋት ምክንያት ትምህርት ቤቶች መዘጋታቸውን ተከትሎ በግል ትምህርት ቤቶች አካባቢ ስለሚኖረው የተማሪ ትምህርት ቤት፣ የተማሪ ወላጆችና የመምህራን ትምህርት ቤት ግንኙነትን የተመለከቱ ዝርዝር ጉዳዮችን የዳሰሰ መመሪያ አስተላልፏል፡፡ወቅታዊ ችግርን በመተሳሰብና በመተጋገዝ ማለፍ እንደሚገባ ያሳሰበው ትምህርት ሚኒስቴር ከክፍያ ጋር የተያያዙ ጉዳዮች ሊፈቱ የሚችሉባቸውን ሁኔታዎችም አመላክቷል፡፡ የግል ትምህርት ቤቶች የሠራተኞቻቸውን ደመወዝ ክፍያ ማቋረጥ እንደሌለባቸው ያሳሰበው ሚኒስቴሩ የተማሪዎች የትምህርት ክፍወላጆች በረዥም ጊዜ እንዲከፍሉ፣ አቅማቸው ያልፈቀደ በግማሽ እንዲከፍሉና ምንም አቅም የሌላቸው ደግሞ ይቅርታ እንዲደረግላቸው የሚኒስቴሩ ማብራሪያ አመላክቷል፡፡ ወላጆች ከ50 እስከ 75 በመቶ የመክፈል ግዴታ የተጣለባቸው ሲሆን ትምህርት ቤቶች ደግሞ በቴሌግራም አማካኝነት የመገናኛ አውታር ዘርግተው ለተማሪዎች እገዛ የማድረግ ግዴታ ተጥሎባቸዋል፡፡በአብርሃም በዕውቀት